Atomfa Dungeness

Pâr o orsafoedd ynni niwclear yng Nghaint, De-ddwyrain Lloegr, yw Atomfa Dungeness. Fe'i lleolir ar bentir Dungeness ar arfordir deheuol Lloegr. Dim ond un o'r orsafoedd sy'n dal i weithredu. Atomfa Magnox oedd Dungeness A, a gafodd ei chysylltu â'r Grid Trydan Cenedlaethol ym 1965 a pheidiodd â gweithredu yn 2006. Mae wrthi'n cael ei ddigomisiynu. Mae Dungeness B yn orsaf bŵer adweithydd nwy-oeredig uwch (Advanced Gas-cooled Reactor, AGR) sy'n cynnwys dau adweithydd a ddechreuodd weithredu ym 1983 a 1985. Disgwylir y bydd yr orsaf hon yn gweithredu tan 2028, er y cafwyd dau gyfnod estynedig yn 2009 a 2018 pan gafodd ei thynnu allan o weithredu am resymau diogelwch.